**FONDACIJA LOKALNE DEMOKRATIJE** je nevladina organizacija registrovana na nivo BIH, koja ima 17 godina dugo iskustvo u kreiranju, koordinaciji, upravljanju i pružanju tehničke i kadrovske podrške za različite projekte i programe.

**MISIJA** Fondacije lokalne demokratije je da doprinese razvoju civilnog društva, podržavajući razvoj ideje koje promovišu ljudska prava i razvoj nevladinog sektora koji su uključeni u demokratizaciji društva, kao i očuvanje: prirodne, kulturne, historijske i duhovne vrijednosti Bosne i Hercegovine.

**Primarni fokus** rada Fondacije je u oblasti zaštite, promocije i unapređenja ljudskih prava, posebno prava žrtava nasilja zasnovanog na polu, izgradnje zajednice, institucionalnog stvaranja kapaciteta za umrežavanje i razvoj, odnosno vodećim partnerskim odnosima. Ova vrsta fokusa naše organizacije rezultirala je tima da smo postali neizbježan partner vladinim institucijama i inicijator i koordinator sistemskih rješenja u oblasti ljudskih prava.

Od 2000. godine Fondacija lokalne demokratije u okviru programske djelatnosti unapređenja i zaštite ljudskih prava provodi integrirani bazični program - SERVIS, koji se odnosi na zaštitu osoba sa preživljenim iskustvom nasilja u porodici i promociju zajedničkog djelovanja ženskih nevladinih organizacija i institucija protiv nasilja u porodici. Fondacije lokalne demokratije ima educiran tim koji može ponuditi USLUGE trening programa i konzultantske usluge u različitim oblastima.

[**CENTAR ZA PRAVNU POMOĆ**](http://www.fld.ba/stranica/centar-za-pravnu-pomo)

Centar za pravnu pomoć Fondacija lokalne demokratije pruža besplatnu pravnu pomoć ženama žrtvama nasilja u porodici, samohranim majkama, ženama žrtvama rata, ženama na socijlanoj margini.

[**CENTAR ZA ŽENE**](http://www.fld.ba/stranica/centar-za-ene)

Centar za žene pruža usluge posredovanje pri zapošljavanju ženama žrtvama nasilja, samohranim majkama, ženama na socijalnoj margini.

[**SIGURNA KUĆA - SKLONIŠTE ZA ŽENE I DJECU ŽRTVE NASILJA U PORODICI**](http://www.fld.ba/stranica/sigurna-kuca-skloniste-za-zene-i-djecu-zrtve-nasilja-u-porodici)

Od oktobra 2000. godine Fondacija lokalne demokratije vodi Sigurnu kuću - Sklonište za žene i djecu žrtve nasilja u porodici. Kapacitet Skloništa je 35 korisnica/ka , žena i djece. Primarni cilj rada Skloništa je obezbjeđenje direktne zaštite i psihosocijalne podrške ekstremno ugroženim kategorijama žena i djece.

[**SKLONIŠTE ZA DJEVOJKE ŽRTVE NASILJA**](http://www.fld.ba/stranica/skloniste-za-djevojke-zrtve-nasilja)

U okviru projekta “Ti to možeš“, u oktobru 2002. godine pokrenut je rad Skloništa za djevojke žrtve nasilja. Sklonište ima kapacitet za 8 do 10 djevojaka koje su žrtve emocionalnog, fizičkog ili seksualnog nasilja (trafficking, incest, prostitucija, silovanje). Primarni cilj je obezbjeđivanje direktne zaštite djevojaka žrtava nasilja.

[**SOS CRVENA LINIJA – TELEFON ZA ŽRTVE NASILJA**](http://www.fld.ba/stranica/sos-crvena-linija-telefon-za-zrtve-nasilja)

Ovaj servis, pokrenut 2004. godine, je otvorena 24-satna SOS Crvena linija, telefon koji građankama/ima, prvenstveno Kantona Sarajevo ali i šire, omogućava da prijave bilo koju vrstu nasilja, i da dobiju adekvatne informacije na koji način pristupiti rješavanju problema nasilja ili spriječavanju nasilja, tj. kome se obratiti za daljnu pomoć.

Broj telefona **SOS Crvene linije je 1265 odnosno 033/222 000**

[**MOBILNI TIM**](http://www.fld.ba/stranica/mobilni-tim)

Ovaj Servis je uspostavljen jula 2004. godine. Cilj formiranja Mobilnoga tima su direktne posjete porodicama bivših korisnica/ka Skloništa u svrhu praćenja stanja u porodici.

[**ZELENA LINIJA**](http://www.fld.ba/stranica/zelena-linija)

Informativna linija koja ima za cilj da informira građanke i građane o rodno uvjetovanom nasilju i prikuplja podatke o rodno uvjetovanom nasilju, seksualnom i reproduktivnom zdravlju – pravu na život bez nasilja i diskriminacije na osnovu spola/roda.
**Broj Zelene linije je 033/22 33 66**

FONDACIJA LOKALNE DEMOKRATIJE je članica više mreža:**SIGURNE MREŽE**, Mreže pravde ,Mreže za izgradnju mira, ECRE,ECCAS,NVO vijeća, Mreža za koordinaciju pružaoca besplatne pravne pomoći u BiH, Snažniji glas za djecu, ŽENSKE MREŽA.